CELEX: 
Language: fi
Date: 2020-07-14 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) N:o 648/2012 täydentämisestä niiden perusteiden osalta, joita arvopaperimarkkinaviranomaisen olisi otettava huomioon määrittäessään, onko kolmannen maan keskusvastapuoli merkittävä järjestelmän kannalta tai tuleeko siitä mahdollisesti merkittävä järjestelmän kannalta unionin tai sen yhden tai useamman jäsenvaltion rahoitusvakaudelle

EUROOPAN
                            KOMISSIO
                                                     Bryssel 14.7.2020
                                                     C(2020) 4892 final
                     KOMISSION DELEGOITU ASETUS (EU) …/…,
                                       annettu 14.7.2020,
     Euroopan parlamentin ja neuvoston asetuksen (EU) N:o 648/2012 täydentämisestä
       niiden perusteiden osalta, joita arvopaperimarkkinaviranomaisen olisi otettava
       huomioon määrittäessään, onko kolmannen maan keskusvastapuoli merkittävä
   järjestelmän kannalta tai tuleeko siitä mahdollisesti merkittävä järjestelmän kannalta
            unionin tai sen yhden tai useamman jäsenvaltion rahoitusvakaudelle
                           (ETA:n kannalta merkityksellinen teksti)
FI                                                                                        FI
 ---pagebreak---                                                    PERUSTELUT
   1.         DELEGOIDUN SÄÄDÖKSEN TAUSTA
   Asetuksen (EU) N:o 648/2012 (Euroopan markkinarakenneasetus) 25 artiklan 2 a kohdassa
   siirretään komissiolle valta antaa delegoitu säädös, jossa täsmennetään perusteet, joita
   Euroopan arvopaperimarkkinaviranomainen (ESMA) soveltaa määrittäessään, onko
   kolmannen maan keskusvastapuoli merkittävä järjestelmän kannalta tai tuleeko siitä
   mahdollisesti merkittävä järjestelmän kannalta unionin tai sen yhden tai useamman
   jäsenvaltion rahoitusvakaudelle.
   Tämä delegoitu säädös hyväksytään Euroopan markkinarakenneasetuksen 82 artiklan
   mukaisesti. Kyseisessä artiklassa säädetään, että komissio pyrkii kuulemaan
   arvopaperimarkkinaviranomaista ennen tällaisen säädöksen hyväksymistä.
   2.         SÄÄDÖKSEN HYVÄKSYMISTÄ EDELTÄNEET KUULEMISET
   Menettelyihin liittyvät näkökohdat
   Komissio lähetti 3. toukokuuta 2019 arvopaperimarkkinaviranomaiselle alustavan pyynnön
   esittää näkemyksensä (jäljempänä ’tekninen lausunto’) komission delegoidusta säädöksestä,
   jossa täsmennetään Euroopan markkinarakenneasetuksen 25 artiklan 2 a kohdan toisessa
   alakohdassa säädetyt perusteet. Arvopaperimarkkinaviranomainen järjesti teknisen lausunnon
   luonnoksestaan julkisen kuulemisen 29. toukokuuta 2019 ja 29. heinäkuuta 2019 välisenä
   aikana.       Kuulemisessa           saadut      ei-luottamukselliset          vastaukset      on     julkaistu
   arvopaperimarkkinaviranomaisen verkkosivustolla. Arvopaperimarkkinaviranomainen lähetti
   teknisen lausuntonsa komissiolle 11. marraskuuta 2019. Tämän toimeksiannon perusteella
   saatu tekninen lausunto ei vaikuta komission lopulliseen päätökseen, joka on tällä alalla
   itsenäinen.
   Komissio kuuli 21. lokakuuta 2019 Euroopan arvopaperikomitean asiantuntijaryhmää
   (EGESC) tämän delegoidun säädöksen väliaikaisesta sisällöstä. EGESC koostuu
   jäsenvaltioiden, Euroopan keskuspankin, Euroopan parlamentin talous- ja raha-asioiden
   valiokunnan sihteeristön ja arvopaperimarkkinaviranomaisen edustajista.
   Delegoidun säädöksen luonnos julkaistiin paremman sääntelyn suuntaviivojen mukaisesti
   paremman sääntelyn portaalissa, jossa se oli nähtävillä yleistä palautetta varten neljän viikon
   ajan 11. kesäkuuta – 9. heinäkuuta 2020. Vastauksia saatiin 10. Ne ovat saatavilla paremman
   sääntelyn portaalissa1. Paremman sääntelyn portaalin kautta saadun palautteen lisäksi
   komissio sai useita luottamuksellisia vastauksia. Lisäksi arvopaperimarkkinaviranomainen
   antoi teknistä palautetta.
   Sidosryhmien näkemykset
   Euroopan arvopaperikomitean asiantuntijaryhmän (EGESC) järjestämässä tämän delegoidun
   säädöksen alustavaa sisältöä koskevassa kuulemisessa jäsenvaltiot kannattivat komission
   lähestymistapaa          ja      ehdottivat       muutamia        muutoksia,          joilla    parannettaisiin
   arvopaperimarkkinaviranomaisen arvioinnin puitteita ja tason määrittämisprosessin
   ennustettavuutta.
   Arvopaperimarkkinaviranomaisen kuulemiseen saaduista vastauksista ja muista
   tapauskohtaisista vastauksista komissio sai monenlaisia näkemyksiä delegoidun säädöksen
   1
            https://ec.europa.eu/info/law/better-regulation/have-your-say/initiatives/12445-Systemic-importance-of-
            third-country-central-counterparties
FI                                                          1                                                       FI
 ---pagebreak---    sisällöstä. Näkemyksissä viitattiin pääasiassa ennustettavuuden ja suhteellisuuden puutteeseen
   sekä tarpeeseen osoittaa yhteys unioniin.
   Tarve tiettyyn ennustettavuuteen
   Sidosryhmät korostivat, että on tärkeää ottaa käyttöön virtaviivaistettu indikaattorijoukko,
   jolla voitaisiin taata tulosten asianmukainen ennustettavuus.
   Ensinnäkin sidosryhmät korostivat tarvetta keskittyä rajoitettuun indikaattorijoukkoon. Jotkin
   sidosryhmät olivat huolissaan siitä, että suuri indikaattorien määrä antaisi
   arvopaperimarkkinaviranomaiselle liikaa joustovaraa ja vääristäisi toisen tason
   keskusvastapuoliksi määritettävien kolmansien maiden keskusvastapuolten määrää. Monet
   sidosryhmät pyysivät myös lisätietoja siitä, miten määritetään, ”onko keskusvastapuoli
   järjestelmän kannalta merkittävä tai tuleeko siitä mahdollisesti järjestelmän kannalta
   merkittävä unionin tai sen yhden tai useamman jäsenvaltion rahoitusvakaudelle, ottaen
   huomioon kaikki seuraavat perusteet”. Jotkin sidosryhmät katsoivat, että kaikki indikaattorit
   eivät ole merkityksellisiä arvioitaessa merkittävyyttä järjestelmän kannalta ja että joidenkin
   ehdotettujen indikaattoreiden osalta toimitetut tiedot olisivat yleisiä tietoja
   keskusvastapuolesta ja sen liiketoiminnasta ja näin ollen vähemmän merkityksellisiä.
   Toiseksi sidosryhmät huomauttivat, että indikaattoriluettelon pitäisi helpottaa sen
   määrittämistä, onko kolmannen maan keskusvastapuoli unionille järjestelmän kannalta
   merkittävä. Sidosryhmät totesivat myös, että kolmansien maiden keskusvastapuolet eivät
   pysty arvioimaan ennalta, miten todennäköisesti ne määritetään toisen tason
   keskusvastapuoliksi ja että määrittämisprosessi ei ole avoin. Tältä osin tietyt sidosryhmät
   ilmaisivat huolensa arvopaperimarkkinaviranomaisen mahdollisesta joustavuudesta
   arvioinnissa. Esimerkkeinä tästä ovat viittaukset siihen, että arvopaperimarkkinaviranomainen
   ”voi”        ottaa       huomioon       tietyt     indikaattoreiden       näkökohdat         sekä
   arvopaperimarkkinaviranomaisen mahdollisuus ottaa huomioon muita indikaattoreita, joista ei
   ole säädetty delegoidussa säädöksessä.
   Näin ollen sidosryhmät pyysivät lisätietoja siitä, miten indikaattoreiden arviointi toteutetaan,
   onko olemassa kynnysarvoja, vertailuarvoja tai muita tällaisia näkökohtia, jotta voidaan
   varmistaa tason määrittämisperusteiden oikeudenmukainen ja johdonmukainen soveltaminen.
   Huolena on jälleen se, että kolmansien maiden keskusvastapuolen on vaikea saada
   oikeudellista varmuutta. Siksi sidosryhmät vaativat, että asiasta olisi saatava lisää selkeyttä ja
   siten lisää varmuutta. EGESC:n aikana jäsenvaltiot kannattivat määrällisten indikaattoreiden
   käyttöä, jotta ennustettavuus paranisi kolmansien maiden keskusvastapuolten osalta ja jotta
   arvopaperimarkkinaviranomaisen resurssit voitaisiin keskittää niihin kolmansien maiden
   keskusvastapuoliin, jotka ovat mahdollisesti merkittävämpiä järjestelmän kannalta EU:lle.
   Oikeasuhteisuus on varmistettava rajoittamalla tarpeetonta hallinnollista rasitetta
   Joissakin vastauksissa oltiin huolissaan indikaattoreiden arvioimiseksi toimitettavien tietojen
   määrästä. Sidosryhmien mukaan oli epäselvää, miten näin suuren tietomäärän keräämisen
   avulla voitaisiin arvioida kolmannen maan keskusvastapuolen merkityksellisyyttä unionille
   järjestelmän kannalta. Näiden sidosryhmien mielestä myös toimitettavien tietojen määrä oli
   tarpeeton ja aiheeton rasite pienemmille kolmansien maiden keskusvastapuolille. Yksi
   sidosryhmä totesi, että tämän seurauksena kolmansien maiden keskusvastapuolet saattaisivat
   antaa ESMAlle enemmän tietoja kuin EU:n keskusvastapuolet.
   Sidosryhmien keskeisenä huolenaiheena oli se, että kolmansien maiden keskusvastapuolet
   eivät tämän vuoksi ehkä halua hakea tunnustamista, koska se olisi liian työlästä toimitettavien
   tietojen määrän ja yksityiskohtaisuuden vuoksi. Sidosryhmät ehdottivat eri vaihtoehtoja tason
   määrittämistä koskevien tietovaatimusten hallitsemiseksi, kuten seuraavia:
FI                                                 2                                                  FI
 ---pagebreak---             arviointi, jossa keskitytään ensin määrällisiin indikaattoreihin, jotka ovat suoraan
             merkityksellisiä arvioitaessa kolmannen maan keskusvastapuolen kaatumisen
             vaikutusta EU:n rahoitusvakauteen, kun esimerkiksi EU:n jäsenvaltioiden kolmannen
             maan keskusvastapuoleen liittyvät vastuut ja EU:n valuuttojen määrä ovat
             kolmannen maan keskusvastapuolen hallussa, ja toisessa vaiheessa, kun
             järjestelmäriskin mahdollisuutta pidetään riittävän suurena, voitaisiin tarkastella
             omistusrakennetta ja vaihtoehtoisia määrityspalveluja koskevaa arviointia. Tätä
             lähestymistapaa testattiin jäsenvaltioiden kanssa EGESC:n kuulemisen aikana, ja
             jäsenvaltiot kannattivat sitä;
            pienempiä kolmansien maiden keskusvastapuolia koskeva de minimis -poikkeus,
             jonka mukaisesti arviointia ei sovelleta niihin kolmansien maiden
             keskusvastapuoliin, jotka eivät määritä missään unionin tai sen jäsenvaltioiden
             valuutassa;
            indikaattorit asetetaan järjestykseen sen mukaan, miten tärkeitä ne ovat merkitystä
             järjestelmän kannalta arvioitaessa, ja tunnistetaan arvioinnin kannalta tärkeämmät
             indikaattorit;
            jo tunnustettujen kolmansien maiden keskusvastapuolten osalta käytetään
             arvopaperimarkkinaviranomaisen hallussa olevia tietoja kolmannen maan
             keskusvastapuolesta, koska osa tiedoista olisi päällekkäisiä niiden tietojen kanssa,
             jotka tunnustettu kolmannen maan keskusvastapuoli olisi jo toimittanut
             tunnustamista koskevassa hakemuksessaan;
            käytetään perusteiden arvioimisessa mahdollisuuksien mukaan julkisesti saatavilla
             olevia tietoja. Tätä lähestymistapaa testattiin jäsenvaltioiden kanssa EGESC:n
             kuulemisen aikana, ja jäsenvaltiot kannattivat sitä;
            hyödynnetään olemassa olevia riskinarviointeja ja tietoja, jotka ovat
             maksujärjestelmä- ja markkinainfrastruktuurikomitean sekä kansainvälisen
             arvopaperimarkkinavalvojien yhteisön finanssimarkkinoiden rakenteita koskevien
             periaatteiden (PFMI-periaatteiden) mukaisia. Tätä lähestymistapaa testattiin
             jäsenvaltioiden kanssa EGESC:n kuulemisen aikana, ja jäsenvaltiot kannattivat sitä.
   Jotkin sidosryhmät korostivat myös, että tiedot, joita kolmansien maiden keskusvastapuolten
   on toimitettava, ovat laaja-alaisia ja sisältävät todennäköisesti kaupallisia ja muita
   arkaluonteisia tietoja. Eräät sidosryhmät totesivat, että toimitettavien tietojen on oltava
   luottamuksellisia.
   Yhteys unioniin on selvennettävä
   Tietyt sidosryhmät korostivat, että Euroopan markkinarakenneasetuksen nojalla kolmannen
   maan keskusvastapuolen yhteys unioniin tai johonkin sen jäsenvaltioon on vahvistettava sen
   määritystoimien perusteella. Yksi sidosryhmä korosti, että kaikilla indikaattoreilla on luotava
   selkeä yhteys EU:hun, jotta kyseisen keskusvastapuolen merkitys EU:lle voidaan määrittää
   selkeästi. Sidosryhmät korostivat sellaisiin arvioinnissa käytettäviin indikaattoreihin liittyviä
   riskejä, joilla ei ole selkeää yhteyttä unioniin. Tällaiset indikaattorit voivat johtaa virheelliseen
   tulokseen, jossa kolmannen maan keskusvastapuoli, jolla ei ole järjestelmän kannalta
   merkitystä unionille, voitaisiin nimetä järjestelmän kannalta merkittäväksi, koska sitä
   kuvaavat liian yleiset indikaattorit.
   Yhteyttä unioniin koskevan arvioinnin yhteydessä useat sidosryhmät korostivat, että tiettyjen
   indikaattoreiden osalta tämä yhteys olisi otettava huomioon viittaamalla unionin valuuttoihin.
   Arviointi olisi siis rajoitettava unionin valuuttoihin esimerkiksi silloin, kun otetaan huomioon
FI                                                   3                                                   FI
 ---pagebreak---    muun muassa määritettyjen välineiden valuutta, kohde-etuudet ja maksuvelvoitteet. Yksi
   sidosryhmä ehdotti, että järjestelmäriski olisi määriteltävä selkeästi sidotuksi unionin
   valuuttojen määräisiin vastuisiin ja EU:ssa kotipaikkaansa pitäviin rahoituslaitoksiin. Toinen
   sidosryhmä totesi kuitenkin, että vaikka unionin valuutat ovat merkityksellisiä unionille, myös
   kolmansien maiden valuutoilla voi olla merkitystä arvioitaessa, ovatko kolmansien maiden
   keskusvastapuolet järjestelmän kannalta merkittäviä unionille.
   3.         VAIKUTUSTENARVIOINTI
   Komission on lisäksi täsmennettävä Euroopan markkinarakenneasetuksen 25 artiklan
   2 a kohdassa säädetyt viisi laadullista tason määrittämisperustetta, jotka ESMAn on otettava
   huomioon määrittäessään kolmannen maan keskusvastapuolen EU:lle tai yhdelle tai
   useammalle sen jäsenvaltiolle aiheuttaman järjestelmäriskin suuruutta. Nämä perusteet ovat
   seuraavat: i) keskusvastapuolen liiketoiminnan luonne, koko ja monimuotoisuus, ii) vaikutus,
   joka keskusvastapuolen kaatumisella tai sen toimintojen keskeytymisellä olisi, iii)
   keskusvastapuolen määritysosapuolirakenne, iv) muiden keskusvastapuolten tarjoamat
   vaihtoehtoiset määrityspalvelut ja v) keskusvastapuolen ja yleensä rahoitusjärjestelmän suhde,
   keskinäinen riippuvuus tai muu vuorovaikutus. Määrittäessään kolmannen maan
   keskusvastapuolen merkitystä järjestelmän kannalta ESMAn on arvioitava kaikki nämä
   perusteet, joista mikään ei ole ratkaiseva.
   Arvopaperimarkkinaviranomaisen tekninen lausunto
   Arvopaperimarkkinaviranomainen ehdotti teknisessä lausunnossaan indikaattoreita, joissa
   täsmennetään perusteet sen arvioimiseksi, onko kolmannen maan keskusvastapuoli
   järjestelmän kannalta merkittävä tai tuleeko siitä mahdollisesti järjestelmän kannalta
   merkittävä unionin tai sen yhden tai useamman jäsenvaltion rahoitusvakauden kannalta.
   Komissio on ottanut kaikilta osin huomioon kaikki saamansa kannanotot, mukaan lukien
   arvopaperimarkkinaviranomaisen teknisen lausunnon ja arvopaperimarkkinaviranomaisen
   julkisessa kuulemisessa saadut vastaukset, EGESC:ltä saadun palautteen sekä muut
   sidosryhmien komissiolle toimittamat tiedot.
   Tämä delegoitu asetus poikkeaa kuitenkin arvopaperimarkkinaviranomaisen teknisestä
   lausunnosta        sikäli,     että      sillä    virtaviivaistetaan   ja     yksinkertaistetaan
   arvopaperimarkkinaviranomaisen lähestymistapaa tavalla, joka kuvataan tarkemmin
   jäljempänä. Näiden poikkeamien tarkoituksena on parantaa edelleen delegoidun säädöksen
   oikeasuhteisuutta, lisätä ennustettavuutta kolmansien maiden keskusvastapuolten kannalta ja
   selventää yhteyttä EU:hun, kuten Euroopan markkinarakenneasetuksessa edellytetään, sekä
   vähentää kolmansien maiden keskusvastapuolille aiheutuvia kustannuksia ja hallinnollista
   rasitetta.
   Arvopaperimarkkinaviranomaisen tekniseen lausuntoon on liitetty vaikutustenarviointi.
   Tämän perusteella ja ottaen huomioon, että komission poikkeamien tarkoituksena on vähentää
   kolmansien maiden keskusvastapuolille aiheutuvia kustannuksia ja hallinnollista rasitetta
   vielä enemmän kuin arvopaperimarkkinaviranomaisen teknisessä lausunnossa, komissio ei ole
   laatinut erillistä vaikutustenarviointia. Jäljempänä 3 jaksossa arvioidaan kuitenkin komission
   tekemien muutosten myönteisiä ja kielteisiä vaikutuksia ja analysoidaan ehdotettujen
   toimenpiteiden kustannuksia ja hyötyjä.
   Kustannuksia ja hyötyjä koskevassa jaksossa esitettyjä määrällisiä tietoja on kuitenkin vähän
   useista syistä. Ensinnäkin suurin osa komission saatavilla olevista tiedoista on
   luottamuksellisia         eikä      niitä      voida       luovuttaa    eteenpäin.     Toiseksi
   arvopaperimarkkinaviranomainen pyysi julkisen kuulemisensa yhteydessä määrällisiä tietoja,
FI                                                   4                                              FI
 ---pagebreak---    mutta sai hyvin vähän palautetta. Kolmanneksi erot kolmansien maiden keskusvastapuolissa
   ovat sellaisia, että muutosten kustannukset (ja hyödyt) vaihtelevat huomattavasti esimerkiksi
   sen mukaan, kuinka paljon tietoja on jo julkisesti saatavilla tai on jo toimitettu
   arvopaperimarkkinaviranomaiselle, tai kolmannen maan keskusvastapuolen koon ja
   monimuotoisuuden mukaan.
   Arvopaperimarkkinaviranomainen luettelee teknisessä lausunnossaan seuraavat kolme
   toimintavaihtoehtoa:
   Toimintavaihtoehto         Tarkennetaan        perusteita      ottamalla    käyttöön       kattava
   1                          indikaattorijoukko, joka sisältää yksityiskohtaisen luettelon kunkin
                              indikaattorin kattamista näkökohdista.
   Toimintavaihtoehto         Tarkennetaan       perusteita     ottamalla    käyttöön     vähemmän
   2                          indikaattoreita, jotka kattavat rajoitetumman määrän näkökohtia.
   Toimintavaihtoehto         Tarkennetaan        perusteita      ottamalla    käyttöön       kattava
   3                          ”periaatteellisten” indikaattoreiden joukko, jonka tarkoituksena on
                              kerätä kyseessä olevalta keskusvastapuolelta merkityksellisiä tietoja
                              indikaattorin tavoitteen saavuttamiseksi.
   Arvopaperimarkkinaviranomainen katsoi, että vaihtoehto 1 saattaisi johtaa siihen, että
   indikaattoreita sovellettaisiin suhteettoman paljon kaikkiin kolmansien maiden
   keskusvastapuoliin ja että vaihtoehto 2 ei antaisi arvopaperimarkkinaviranomaiselle
   mahdollisuutta saada kaikkia merkityksellisiä tietoja. Tämän seurauksena arviointi
   keskusvastapuolen merkityksestä järjestelmän kannalta EU:lle tai jollekin sen jäsenvaltiolle
   voisi jäädä puutteelliseksi. Näin ollen arvopaperimarkkinaviranomainen suosittelee
   toimintavaihtoehtoa 3.
   Komissio katsoo, että arvopaperimarkkinaviranomaisen ehdottamaa lähestymistapaa on
   tarkennettava ja indikaattoreita täsmennettävä, jotta voidaan selventää, mitä tietoja
   kolmansien        maiden      keskusvastapuolten       olisi    annettava   ja     mitä      tietoja
   arvopaperimarkkinaviranomaisen olisi arvioitava.
   Määrittäessään perusteita, jotka arvopaperimarkkinaviranomaisen olisi arvioitava tason
   määrittämisprosessissa, komissio on pitänyt mielessä yleiset ennustettavuuden ja
   suhteellisuuden periaatteet ja minimoinut sellaisille keskusvastapuolille aiheutuvan
   hallinnollisen rasitteen, jotka eivät luonteensa vuoksi aiheuta järjestelmäriskiä unionille.
   Suhteellisuus
   Kaikilta sidosryhmiltä saadun palautteen perusteella komissio on pyrkinyt ottamaan käyttöön
   oikeasuhteisen lähestymistavan kolmansien maiden keskusvastapuolten tason määrittämiseen.
   Komissio katsoo, että jotkin arvioitavat tekijät on asetettava etusijalle ilman, että sivuutetaan
   nimenomainen vaatimus, jonka mukaan kaikki perusteet olisi arvioitava, ja että mikään
   kriteereistä ei saisi yksinään olla ratkaiseva.
   Komissio ehdottaa, että arvopaperimarkkinaviranomaisen teknisessä lausunnossaan
   ehdottamaa lähestymistapaa parannetaan virtaviivaistamalla ehdotettuja indikaattoreita ja
   erottamalla perustiedot selkeästi niistä tiedoista, jotka ovat merkityksellisiä vain sellaisten
   keskusvastapuolten tapauksessa, jotka periaatteessa aiheuttavat todennäköisemmin
   järjestelmäriskin EU:lle tai jollekin sen jäsenvaltiolle. Tämän lähestymistavan mukaisesti
   kaikkien kolmansien maiden keskusvastapuolten on toimitettava tietyt perustiedot, jotta tason
   määrittäminen on mahdollista. Niiden kolmansien maiden keskusvastapuolten, jotka täyttävät
FI                                                   5                                                  FI
 ---pagebreak---    tietyt määrälliset indikaattorit ja jotka näin ollen ovat lähempänä ensimmäisen tason tai toisen
   tason ympärillä olevaa harmaata aluetta, olisi automaattisesti toimitettava lisätietoja, jotta
   niiden taso voidaan määrittää tarkemmin. Arvopaperimarkkinaviranomaisen olisi sen vuoksi
   ensin arvioitava nämä määrälliset indikaattorit määrittääkseen, mitä tietoja kolmannen maan
   keskusvastapuolelta tarvitaan.
   Lisäksi komissio toteaa, että suuri osa toimitettavista perustiedoista ja osa
   yksityiskohtaisemmista tiedoista on jo julkisesti saatavilla. Arvopaperimarkkinaviranomaisen
   odotetaan mahdollisuuksien mukaan tukeutuvan tietoihin, jotka ovat julkisesti saatavilla
   esimerkiksi maksujärjestelmä- ja markkinainfrastruktuurikomitean sekä kansainvälinen
   arvopaperimarkkinavalvojien yhteisön tiedonantokehyksen kautta, tai jo tunnustettujen
   kolmansien maiden keskusvastapuolten osalta tietoihin, jotka sillä on jo hallussaan.
   Tällä tavoin arvopaperimarkkinaviranomaisella olisi mahdollisuus tutustua kaikkiin
   merkityksellisiin tietoihin, joita tarvitaan tason määrittämisprosessissa, mutta kolmansien
   maiden keskusvastapuolten hallinnollinen rasite kevenisi huomattavasti.
   Ennustettavuus
   Sidosryhmiltä saadun ennustettavuuden parantamista koskevan palautteen mukaisesti
   komissio ottaa käyttöön kolme objektiivista indikaattoria, jotka mahdollistavat
   yksinkertaisemman ja oikeasuhteisemman lähestymistavan tason määrittämisprosessiin.
   Kukin peruste jaetaan perustekijöihin ja yksityiskohtaisempiin lisätekijöihin, joita
   arvopaperimarkkinaviranomaisen olisi arvioitava vain siinä tapauksessa, että yksi
   objektiivisista indikaattoreista täyttyy. Objektiiviset indikaattorit ovat seuraavat:
   i)     määrittääkö tai aikooko keskusvastapuoli määrittää unionin valuuttojen määräisiä
          rahoitusvälineitä
   ii)    keskusvastapuolen keräämät yhteenlasketut varat, jotka unioniin/jäsenvaltioon
          sijoittautuneet määritysosapuolet tai unioniin/jäsenvaltioon sijoittautuneiden yhteisöjen
          tytäryhtiöt ovat toimittaneet
   iii)   suurin maksuvelvoite, joka aiheutuisi yhden tai kahden suurimman määritysosapuolen
          maksukyvyttömyydestä äärimmäisissä mutta mahdollisissa markkinaolosuhteissa2.
   Ensimmäinen indikaattori jaettaisiin, jotta voitaisiin erottaa toisistaan rahoitusvälinelajit, joita
   on vaikea vertailla keskenään: arvopaperitransaktiot (mukaan lukien arvopapereilla
   toteutettavat rahoitustoimet) ja toisaalta johdannaistransaktiot, joita pannaan täytäntöön
   säännellyllä markkinalla tai sellaisella kolmannen maan markkinalla, jota pidetään säänneltyä
   markkinaa vastaavana markkinana, ja toisaalta OTC-johdannaiset.
   Näille indikaattoreille on vahvistettu määrälliset kynnysarvot, jotka määritetään komission
   käytettävissä           olevien    tietojen       perusteella.       Kynnysarvot          eivät      estä
   arvopaperimarkkinaviranomaista suorittamasta tason määrittämiseen liittyvää arviointia, ja ne
   ovat Euroopan markkinarakenneasetuksen mukaisia, koska kynnysarvot eivät itsessään ole
   ratkaisevia. Ne antaisivat pikemminkin viitteitä siitä, että kyseiset kynnysarvot täyttävät
   kolmansien maiden keskusvastapuolet eivät todennäköisesti ole ensimmäisen tason
   keskusvastapuolia mutta ne voidaan määrittää sellaisiksi tarkemman analyysin jälkeen.
   Nämä muutokset parantavat määrittämisprosessin ennustettavuutta ja siten tehostavat sitä.
   Yhteys EU:hun
   2
            Sellaisina kuin ne yleensä määritetään maksujärjestelmä- ja markkinainfrastruktuurikomitean sekä
            kansainvälisen arvopaperimarkkinavalvojien yhteisön finanssimarkkinoiden rakenteita koskevissa
            periaatteissa.
FI                                                     6                                                     FI
 ---pagebreak---    Komissio on pyrkinyt selventämään eri indikaattoreiden yhteyttä EU:hun sekä niiden
   merkitystä arvioitaessa kolmannen maan keskusvastapuolen merkitystä järjestelmän kannalta
   EU:lle. Erityisesti ne määrälliset indikaattorit, joilla parannetaan tason määrittämisprosessin
   ennustettavuutta, viittaavat kaikki joko EU:n määritysosapuolten ja asiakkaiden toimintaan
   keskusvastapuolessa tai toimintaan, jota keskusvastapuoli harjoittaa EU:n valuuttojen
   määräisillä välineillä. Lisäksi perusteita määrittäviä tekijöitä on yleensä tarkoitus arvioida
   tavalla, joka kuvaa selkeästi keskusvastapuolen vaikutusta unionin rahoitusvakauteen.
   3.1       Kustannus-hyötyanalyysi
   Komission valitsemalla toimintavaihtoehdolla vähennetään kustannuksia, joita aiheutuu
   arvopaperimarkkinaviranomaiselle ja niille kolmansien maiden keskusvastapuolille, joita
   arvioidaan tunnustamista varten tai joiden tunnustamista tarkastellaan uudelleen, koska siinä
   otetaan käyttöön kaksivaiheinen lähestymistapa tason määrittämisprosessiin ja varmistetaan,
   että arvopaperimarkkinaviranomainen voi tukeutua mahdollisimman paljon joko julkisesti
   saatavilla oleviin tietoihin tai sen hallussa jo oleviin tietoihin.
   Arviopaperimarkkinaviranomaiselle aiheutuvien kustannusten olisi oltava pienemmät kuin
   sen ehdottamassa lähestymistavassa, sillä arvopaperimarkkinaviranomaisen tarvitsee arvioida
   vain rajallinen määrä tietoja niistä keskusvastapuolista, joita tällä asetuksella käyttöön otetut
   määrälliset indikaattorit eivät kuvaa.
   Yhtäältä kustannukset voivat kasvaa, kun arvopaperimarkkinaviranomaisen on tukeuduttava
   julkisesti saatavilla oleviin tietoihin tai tietoihin, joita sillä jo on, sen sijaan, että se tukeutuisi
   yksinomaan kolmannen maan keskusvastapuolelta saatuihin uusiin tietoihin. Tämä tarkoittaa,
   että arvopaperimarkkinaviranomainen voi joutua tarkistamaan, mitä tietoja on jo saatavilla, ja
   tähän saatettaisiin tarvita lisäresursseja.
   Toisaalta kerättävien ja analysoitavien tietojen määrää tarkoituksenmukaistetaan
   huomattavasti. Tämän pitäisi vähentää resursseja, joita arvopaperimarkkinaviranomainen
   tarvitsee tason määrittämistä koskevassa arvioinnissa, ja resurssit voidaan keskittää niihin
   kolmansien maiden keskusvastapuoliin, jotka ovat periaatteessa todennäköisemmin toisen
   tason keskusvastapuolia. Resursseja voitaisiin vähentää myös tukeutumalla julkisesti
   saatavilla oleviin tai olemassa oleviin tietoihin, koska oletetusti nämä tiedot ovat jo saatavilla
   melko standardoidussa ja vertailukelpoisessa muodossa. On epätodennäköisempää, että
   toimitetuista tiedoista tai tietojen laadusta herää kysymyksiä.
   Myös kolmansien maiden keskusvastapuolille aiheutuvien kustannusten pitäisi olla
   pienemmät. Ensinnäkin toimitettavien tietojen määrä on olennaisesti tarkoituksenmukaisempi.
   Tiettyjä lisätietoja tarvitaan vain keskusvastapuolista, jotka ovat mahdollisesti järjestelmän
   kannalta merkittävämpiä. Tämä tarkoittaa, että järjestelmän kannalta vähemmän merkittäville
   keskusvastapuolille aiheutuvat kustannukset pienenevät huomattavasti. Toiseksi
   arvopaperimarkkinaviranomaisen odotetaan käyttävän jo joko julkisesti tai muulla tavoin
   saatavilla olevia tietoja. Tämän pitäisi teoriassa pienentää edelleen kaikille kolmansien
   maiden keskusvastapuolille aiheutuvia kustannuksia. Näiden tietojen keräämistä koskevia
   menettelyjä olisi kuitenkin täsmennettävä arvopaperimarkkinaviranomaisen teknisessä
   sääntelystandardissa, joka koskee kolmannen maan keskusvastapuolen tunnustamisesta
   toimitettavia tietoja3. Kolmanneksi, koska arvopaperimarkkinaviranomaisen odotetaan
   tarvitsevan vähemmän resursseja tason määrittelyä koskevaan arviointiin (esimerkiksi
   3
           Komission delegoitu asetus (EU) N:o 153/2013, annettu 19 päivänä joulukuuta 2012, Euroopan
           parlamentin ja neuvoston asetuksen (EU) N:o 648/2012 täydentämisestä keskusvastapuoliin liittyviä
           vaatimuksia koskevien teknisten sääntelystandardien osalta.
FI                                                      7                                                    FI
 ---pagebreak---    oikeasuhteisemman lähestymistavan vuoksi), olisi pienennettävä myös kolmannen maan
   keskusvastapuolen alkuperäisen tunnustamisen edellyttämiä maksuja, koska kolmansien
   maiden keskusvastapuolten tason määrittäminen sisältyy jo tähän maksuun.
   3.2       Suhteellisuusperiaate
   Tässä asetuksessa täsmennetään myös perusteet, jotka arvopaperimarkkinaviranomainen on
   otettava huomioon arvioidessaan kolmannen maan keskusvastapuolta, riippumatta siitä, onko
   kyseessä alkuperäinen tunnustamisprosessi vai Euroopan markkinarakenneasetuksen
   mukainen voimassa olevan tunnustamispäätöksen uudelleentarkastelu. Lisäksi asetuksella
   vähennetään muille kuin järjestelmän kannalta merkittäville keskusvastapuolille aiheutuvaa
   rasitetta edellyttämällä niitä toimittamaan vain sellaiset tiedot, jotka ovat ehdottoman
   välttämättömiä, ja annetaan arvopaperimarkkinaviranomaiselle mahdollisuus priorisoida
   resursseja ja tehdä nopeita tason määrittämistä koskevia päätöksiä yksinkertaistetun prosessin
   avulla.
   Edellä     esitetyn     perusteella   tällä    asetuksella     varmistetaan,   että  Euroopan
   markkinarakenneasetuksessa vahvistettuja sääntöjä sovelletaan oikeasuhteisesti ja otetaan
   siten huomioon suhteellisuusperiaate.
   3.3       Toissijaisuusperiaate
   Euroopan markkinarakenneasetus on kaikilta osiltaan sitova, ja sitä sovelletaan suoraan
   kaikkiin jäsenvaltioihin. Euroopan markkinarakenneasetuksen oikeusperusta on Euroopan
   unionin toiminnasta tehdyn sopimuksen 114 artikla, ja kaikilla siihen tehtävillä muutoksilla
   on sama oikeusperusta.
   Euroopan markkinarakenneasetuksessa vahvistetaan valvontakehys, jota sovelletaan sellaisiin
   kolmansien maiden keskusvastapuoliin, jotka tarjoavat määrityspalveluja EU:hun
   sijoittautuneille määritysosapuolille tai markkinapaikoille. Jäsenvaltiot ja kansalliset
   valvontaviranomaiset eivät voi yksin ratkaista järjestelmäriskejä, joita aiheutuu vahvasti
   yhdentyneistä ja yhteenliitetyistä keskusvastapuolista, jotka harjoittavat rajat ylittävää
   toimintaa kansallisten lainkäyttöalueiden ulkopuolella. Myöskään jäsenvaltiot ja kansalliset
   viranomaiset eivät voi yksin puuttua järjestelmäriskeihin, joita kolmansien maiden
   keskusvastapuolet voivat aiheuttaa koko EU:n rahoitusvakaudelle.
   Jäsenvaltiot eivät voi riittävällä tavalla saavuttaa Euroopan markkinarakenneasetuksen
   tavoitteita eli lisätä keskusvastapuolten turvallisuutta ja tehokkuutta vahvistamalla niiden
   toimintaa koskevia yhdenmukaisia vaatimuksia, vaan ne voidaan toiminnan laajuuden vuoksi
   saavuttaa paremmin unionin tasolla Euroopan unionista tehdyn sopimuksen 5 artiklassa
   vahvistetun toissijaisuusperiaatteen mukaisesti.
   4.        DELEGOIDUN SÄÄDÖKSEN OIKEUDELLINEN SISÄLTÖ
   Tässä delegoidussa asetuksessa vahvistetaan niitä perusteita koskevat säännöt, jotka
   arvopaperimarkkinaviranomaisen olisi otettava huomioon määrittäessään, onko kolmannen
   maan keskusvastapuoli järjestelmän kannalta merkittävä tai tuleeko siitä mahdollisesti
   järjestelmän kannalta merkittävä unionin tai sen yhden tai useamman jäsenvaltion
   rahoitusvakaudelle.
            1 artiklassa määritellään keskeiset tekijät, jotka arvopaperimarkkinaviranomaisen on
             arvioitava, kun otetaan huomioon keskusvastapuolen liiketoiminnan luonne, koko ja
             monitahoisuus 25 artiklan 2 a kohdan a alakohdan mukaisesti. Artiklassa
FI                                                  8                                             FI
 ---pagebreak---      määritellään myös lisätekijät, joita on arvioitava niiden keskusvastapuolten osalta,
     jotka täyttävät vähintään yhden 6 artiklassa luetelluista määrällisistä indikaattoreista.
    2 artiklassa määritellään keskeiset tekijät, joita arvopaperimarkkinaviranomaisen on
     arvioitava ottaessaan huomioon vaikutukset, jotka keskusvastapuolen kaatumisella
     tai sen toimintojen keskeytymisellä olisi, 25 artiklan 2 a kohdan b alakohdan
     mukaisesti. Artiklassa määritellään myös lisätekijät, joita on arvioitava niiden
     keskusvastapuolten osalta, jotka täyttävät vähintään yhden 6 artiklassa luetelluista
     määrällisistä indikaattoreista.
    3 artiklassa määritellään keskeiset tekijät, joita arvopaperimarkkinaviranomaisen on
     arvioitava ottaessaan huomioon keskusvastapuolen määritysosapuolten rakenteen
     25 artiklan 2 a kohdan c alakohdan mukaisesti. Artiklassa määritellään myös
     lisätekijät, joita on arvioitava niiden keskusvastapuolten osalta, jotka täyttävät
     vähintään yhden 6 artiklassa luetelluista määrällisistä indikaattoreista.
    4 artiklassa määritellään keskeiset tekijät, joita arvopaperimarkkinaviranomaisen on
     arvioitava ottaessaan huomioon muiden keskusvastapuolten tarjoamat vaihtoehtoiset
     määrityspalvelut 25 artiklan 2 a kohdan d alakohdan mukaisesti. Artiklassa
     määritellään myös lisätekijät, joita on arvioitava niiden keskusvastapuolten osalta,
     jotka täyttävät vähintään yhden 6 artiklassa luetelluista määrällisistä indikaattoreista.
    5 artiklassa määritellään keskeiset tekijät, joita arvopaperimarkkinaviranomaisen on
     arvioitava ottaessaan huomioon keskusvastapuolen suhteet, keskinäiset riippuvuudet
     tai muu vuorovaikutus 25 artiklan 2 a kohdan e alakohdan mukaisesti. Artiklassa
     määritellään myös lisätekijät, joita on arvioitava niiden keskusvastapuolten osalta,
     jotka täyttävät vähintään yhden 6 artiklassa luetelluista määrällisistä indikaattoreista.
    6 artiklassa      määritellään    määrälliset       indikaattorit,     joiden      avulla
     arvopaperimarkkinaviranomainen         voi     arvioida    EU:hun       sijoittautuneiden
     määritysosapuolten ja asiakkaiden kolmannen maan keskusvastapuoliin liittyvät
     vastuut.
    7 artiklassa vahvistetaan säädöksen voimaantulopäivä.
FI                                          9                                                  FI
 ---pagebreak---                          KOMISSION DELEGOITU ASETUS (EU) …/…,
                                          annettu 14.7.2020,
       Euroopan parlamentin ja neuvoston asetuksen (EU) N:o 648/2012 täydentämisestä
        niiden perusteiden osalta, joita arvopaperimarkkinaviranomaisen olisi otettava
        huomioon määrittäessään, onko kolmannen maan keskusvastapuoli merkittävä
    järjestelmän kannalta tai tuleeko siitä mahdollisesti merkittävä järjestelmän kannalta
               unionin tai sen yhden tai useamman jäsenvaltion rahoitusvakaudelle
                               (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon OTC-johdannaisista, keskusvastapuolista ja kauppatietorekistereistä
   4 päivänä heinäkuuta 2012 annetun Euroopan parlamentin ja neuvoston asetuksen (EU)
   N:o 648/2012 ja erityisesti sen 25 artiklan 2 a kohdan toisen alakohdan,
   sekä katsoo seuraavaa:
   (1)     Arvioidessaan sen järjestelmäriskin suuruutta, jonka kolmannen maan
           keskusvastapuoli aiheuttaa unionin tai sen yhden tai useamman jäsenvaltion
           rahoitusvakaudelle, arvopaperimarkkinaviranomaisen olisi otettava huomioon joukko
           objektiivisia määrällisiä ja laadullisia näkökohtia, jotka oikeuttavat sen päätöksen
           tunnustaa kolmannen maan keskusvastapuoli ensimmäisen tai toisen tason
           keskusvastapuoleksi. Arvopaperimarkkinaviranomaisen olisi otettava huomioon myös
           mahdolliset ehdot, joiden mukaisesti komissio on tehnyt vastaavuutta koskevat
           päätöksensä. Arvioidessaan kolmannen maan keskusvastapuolen riskiprofiilia
           arvopaperimarkkinaviranomaisen on otettava erityisesti huomioon objektiiviset ja
           avoimet       määrälliset      toimintaindikaattorit     unioniin     sijoittautuneiden
           määritysosallistujien harjoittaman tai unionin valuuttojen määräisen liiketoiminnan
           osalta arvioinnin ajankohtana. Vaikka arvopaperimarkkinaviranomaisen on
           tarkasteltava keskusvastapuolen harjoittamaa liiketoimintaa kokonaisvaltaisesti, sen
           arvioinnissa olisi otettava huomioon riski, jonka tietty keskusvastapuoli voi aiheuttaa
           unionin rahoitusvakaudelle.
   (2)     Säädettäessä perusteita, jotka arvopaperimarkkinaviranomaisen on otettava huomioon
           määrittäessään kolmannen maan keskusvastapuolen tasoa, olisi otettava huomioon
           keskusvastapuolen määrittämien transaktioiden luonne, mukaan lukien niiden
           monimuotoisuus, riskiprofiili ja keskimääräinen maturiteetti, asianomaisten
           markkinoiden avoimuus ja likviditeetti sekä se, missä määrin keskusvastapuolen
           määritystoimet ovat euromääräisiä tai muiden unionin valuuttojen määräisiä. Tässä
           suhteessa tietyt ominaisuudet tietyissä kolmansien maiden säännellyillä markkinoilla
           noteeratuissa ja toteutetuissa tuotteissa, kuten maataloustuotteissa, jotka liittyvät
           suurelta osin kyseisen kolmannen maan kotimaisia, kaupallisia riskejään näiden
           sopimusten kautta hallitsevia finanssialan ulkopuolisia vastapuolia palveleviin
           markkinoihin, voivat aiheuttaa vähäisen riskin määritysosapuolille ja kauppapaikoille
FI                                                 10                                              FI
 ---pagebreak---        unionissa, koska niillä on vain vähän järjestelmän kannalta merkittäviä sidoksia
       muuhun rahoitusjärjestelmään.
   (3) Maissa, joissa keskusvastapuoli toimii, sen tarjoamien palvelujen laajuus, sen
       määrittämien rahoitusvälineiden ominaisuudet sekä määritettyjen rahoitusvälineiden
       määrät ovat keskusvastapuolen liiketoiminnan monimuotoisuuden objektiivisia
       indikaattoreita. Kun otetaan huomioon asetuksen (EU) N:o 648/2012 25 artiklan
       2 a kohdan a alakohdassa säädetty peruste, arvopaperimarkkinaviranomaisen olisi
       otettava huomioon keskusvastapuolen omistus-, liiketoiminta- ja yritysrakenne sekä
       keskusvastapuolen tarjoamien määrityspalvelujen laajuus, luonne ja monimuotoisuus
       sekä se, missä määrin nämä palvelut ovat tärkeitä unioniin sijoittautuneille
       määritysosapuolille ja asiakkaille, jäljempänä ’määritysosallistujat’. Vaikka
       keskusvastapuolen        merkitystä      järjestelmän    kannalta    olisi      arvioitava
       kokonaisvaltaisesti, arvopaperimarkkinaviranomaisen olisi otettava erityisesti
       huomioon keskusvastapuolen harjoittaman unionin valuuttojen määräisen
       liiketoiminnan osuus sekä unioniin sijoittautuneilta määritysosallistujilta peräisin
       olevan keskusvastapuolen liiketoiminnan osuus. Sellaiselta keskusvastapuolelta, joka
       on      todennäköisemmin        järjestelmän       kannalta    merkittävä       unionille,
       arvopaperimarkkinaviranomaisen on tärkeää arvioida sen konsernin rakennetta ja
       omistajuutta, johon keskusvastapuoli saattaa kuulua, jotta voidaan määrittää, onko
       unionin etu vaarassa. Lisäksi olisi arvioitava niiden markkinoiden syvyyttä,
       likviditeettiä ja avoimuutta, joilla tällainen keskusvastapuoli harjoittaa toimintaansa,
       jotta arvopaperimarkkinaviranomainen voi ymmärtää paremmin unioniin
       sijoittautuneille määritysosapuolille aiheutuvan riskin maksukyvyttömyyden
       hallinnointiin liittyvän huutokaupan järjestämisessä.
   (4) Keskusvastapuolen pääoma ja määritysosapuolten sitomat rahoitusvarat sekä niiden
       antamien vakuuksien tyyppi ja luonne ovat olennaisia tekijöitä, jotka on otettava
       huomioon arvioitaessa keskusvastapuolen kykyä kestää epäsuotuisaa kehitystä. Kun
       otetaan huomioon asetuksen (EU) N:o 648/2012 25 artiklan 2 a kohdan b alakohdassa
       säädetty peruste, arvopaperimarkkinaviranomaisella olisi oltava yleiskuva niistä
       varoista, jotka ovat keskusvastapuolen käytettävissä maksukyvyttömyyteen liittyvän
       tapahtuman tai muun kuin maksukyvyttömyyteen liittyvän tapahtuman yhteydessä.
       Arvopaperimarkkinaviranomaisen olisi myös otettava huomioon näiden varojen
       vakuudellinen, vakuudeton, sidottu, sitomaton, rahastoitu tai rahastoimaton luonne
       sekä välineet, joiden avulla keskusvastapuoli tuo oikeusvarmuutta ja luottamusta
       siihen, että sen suorittamat maksut selvitetään ja vakuuksista huolehditaan.
       Arvopaperimarkkinaviranomaisen olisi otettava huomioon myös keskusvastapuolia
       koskevan palautumis- ja kriisinratkaisukehyksen olemassaolo, luonne ja vaikutus sillä
       lainkäyttöalueella, jolla tunnustamista hakeva keskusvastapuoli toimii. Tällaisia
       palautumis- ja kriisinratkaisukehyksiä olisi arvioitava kansainvälisesti sovittujen
       ohjeiden ja keskeisten ominaisuuksien perusteella. Selvitys- ja likviditeettiriskin osalta
       arvopaperimarkkinaviranomaisen olisi kiinnitettävä erityistä huomiota siihen, miten
       turvallisesti keskusvastapuolet, jotka ovat todennäköisesti järjestelmän kannalta
       merkittäviä, saavat likviditeettiä, sekä unionin valuuttojen määräisen likviditeetin
       saantivaikeuksiin. Vaikka maksujen turvallisuutta ja selvitystä voidaan parantaa
       käyttämällä hajautetun tilikirjan teknologiaa tai muuta uutta teknologiaa,
       arvopaperimarkkinaviranomaisen olisi kiinnitettävä huomiota ylimääräiseen riskiin,
       jonka tämä teknologia saattaa aiheuttaa keskusvastapuolelle, etenkin kyberriskiin.
   (5) Niiden ehtojen luonne, jotka keskusvastapuoli asettaa määritysosapuolille, jotta nämä
       voivat käyttää sen palveluja, ja kyseisten määritysosallistujien väliset yhteydet
FI                                              11                                                FI
 ---pagebreak---        vaikuttavat siihen, miten kyseisiin osallistujiin liittyvä epäsuotuisa tapahtuma voi
       vaikuttaa keskusvastapuoleen. Näin ollen, kun otetaan huomioon asetuksen (EU)
       N:o 648/2012        25 artiklan     2 a kohdan      c alakohdassa    säädetty      peruste,
       arvopaperimarkkinaviranomaisen olisi määritettävä mahdollisuuksien mukaan
       keskusvastapuolen määritysosallistujien henkilöllisyys, erityisesti jos kyseinen
       keskusvastapuoli tarjoaa palveluja unioniin sijoittautuneille määritysosallistujille.
       Arvopaperimarkkinaviranomaisen olisi myös määritettävä määritysosallistujien tai
       määritysosallistujien ryhmien asiaankuuluva markkinaosuus tai suhteellinen merkitys
       kyseisessä keskusvastapuolessa. Arvopaperimarkkinaviranomaisen olisi arvioitava
       niitä edellytyksiä ja vaihtoehtoja, joiden mukaisesti keskusvastapuoli tarjoaa
       mahdollisuutta käyttää määrityspalvelujaan, koska on tarpeen arvioida, miten tämä
       saattaa vaikuttaa määritysosapuolirakenteeseen. Sellaisen keskusvastapuolen osalta,
       joka     on     todennäköisesti      järjestelmän     kannalta    merkittävä     unionille,
       arvopaperimarkkinaviranomaisen olisi arvioitava, ovatko keskusvastapuolen
       määritysosapuolilleen asettamat oikeudelliset ja vakavaraisuutta koskevat vaatimukset
       riittävän tiukkoja.
   (6) Jos keskusvastapuolen toiminta keskeytyy, määritysosapuolet saattavat joutua joko
       suoraan tai välillisesti turvautumaan muiden keskusvastapuolten tarjoamiin
       samankaltaisiin      tai     samanlaisiin      palveluihin.    Tunnustamista      hakevan
       keskusvastapuolen               suhteellisen           merkityksen           arvioimiseksi
       arvopaperimarkkinaviranomaisen olisi asetuksen (EU) N:o 648/2012 25 artiklan
       2 a kohdan d alakohdassa säädetty kriteeri huomioon ottaen määritettävä, voivatko
       määritysosapuolet korvata jotkin tai kaikki kyseisen keskusvastapuolen tarjoamat
       määrityspalvelut muiden keskusvastapuolten tarjoamilla palveluilla, erityisesti jos
       kyseisille vaihtoehtoisille keskusvastapuolille on myönnetty toimilupa tai ne on
       tunnustettu unionissa. Jos unioniin sijoittautuneet määritysosapuolet ja asiakkaat
       voivat selvittää vain tietyt määritysvelvollisuuden piiriin kuuluvat tuotteet yhdessä
       kolmannen maan keskusvastapuolessa, arvopaperimarkkinaviranomaisen olisi otettava
       välittömästi huomioon kyseisen keskusvastapuolen merkitys järjestelmän kannalta.
   (7) Keskusvastapuoli voidaan liittää monin tavoin muihin rahoitusinfrastruktuureihin,
       kuten muihin keskusvastapuoliin tai arvopaperikeskuksiin. Häiriö näissä yhteyksissä
       voi haitata keskusvastapuolen moitteetonta toimintaa. Näin ollen, kun otetaan
       huomioon asetuksen (EU) N:o 648/2012 25 artiklan 2 a kohdan e alakohdassa säädetty
       peruste, arvopaperimarkkinaviranomaisen olisi arvioitava, missä määrin
       keskusvastapuoli on yhteydessä muihin finanssimarkkinoiden infrastruktuureihin tai
       rahoituslaitoksiin tavalla, joka voisi vaikuttaa unionin tai sen yhden tai useamman
       jäsenvaltion rahoitusvakauteen. Tässä arvopaperimarkkinaviranomaisen olisi
       kiinnitettävä erityistä huomiota näihin yhteyksiin ja keskinäisiin riippuvuussuhteisiin
       unionissa sijaitsevien yhteisöjen kanssa. Arvopaperimarkkinaviranomaisen olisi
       määritettävä ja arvioitava keskusvastapuolen ulkoistamien palvelujen luonne sekä
       riski, jonka tällaiset järjestelyt saattavat aiheuttaa keskusvastapuolelle, jos ne
       keskeytetään tai niitä heikennetään millään tavalla.
   (8) Jos unioniin sijoittautuneiden määritysosapuolten ja asiakkaiden vastuut
       keskusvastapuolta kohtaan ovat objektiivisten määrällisten indikaattoreiden avulla
       määritettyinä merkittävät, arvopaperimarkkinaviranomaisen olisi arvioitava kuhunkin
       perusteeseen liittyviä lisätekijöitä. Mitä useamman näistä indikaattoreista
       keskusvastapuoli täyttää, sitä todennäköisemmin arvopaperimarkkinaviranomainen
       katsoo, että kyseinen keskusvastapuoli on järjestelmän kannalta merkittävä unionin tai
       sen yhden tai useamman jäsenvaltion rahoitusvakaudelle.
FI                                               12                                                FI
 ---pagebreak---    (9)  Tämän delegoidun asetuksen olisi tultava voimaan kiireellisesti, jotta voidaan
        varmistaa, että asetus (EU) 2019/2099 otetaan käyttöön mahdollisimman nopeasti,
   ON HYVÄKSYNYT TÄMÄN ASETUKSEN:
                                            1 artikla
             Keskusvastapuolen liiketoiminnan luonne, koko ja monimuotoisuus
   1.    Kun otetaan huomioon asetuksen (EU) N:o 648/2012 25 artiklan 2 a kohdan
         a alakohdassa säädetty peruste, arvopaperimarkkinaviranomaisen on arvioitava
         seuraavia tekijöitä:
         a)    maat, joissa keskusvastapuoli tarjoaa tai aikoo tarjota palveluja;
         b)    missä määrin keskusvastapuoli tarjoaa määrityspalvelujen lisäksi muita
               palveluja;
         c)    niiden rahoitusvälineiden tyyppi, jotka keskusvastapuoli on määrittänyt tai
               jotka se aikoo määrittää;
         d)    sovelletaanko rahoitusvälineisiin, jotka keskusvastapuoli on määrittänyt tai
               jotka se aikoo määrittää, asetuksen (EU) N:o 648/2012 4 artiklan mukaista
               määritysvelvollisuutta;
         e)    keskusvastapuolen yhden vuoden aikana määrittämät keskiarvot seuraavilla
               tasoilla:
               i)     keskusvastapuolen taso;
               ii)    kunkin sellaisen määritysosapuolen taso, joka on unioniin sijoittautunut
                      yhteisö tai sellaiseen konserniin kuuluva yhteisö, johon sovelletaan
                      unionissa konsolidoitua valvontaa;
               iii)   niiden määritysosapuolten taso,      jotka ovat sijoittautuneet unionin
                      ulkopuolelle tai jotka eivät kuulu    unionissa konsolidoidun valvonnan
                      piiriin kuuluvaan konserniin,          kun ne määrittävät unioniin
                      sijoittautuneiden asiakkaiden ja      epäsuorien asiakkaiden puolesta,
                      yhteenlaskettuna.
         f)    onko keskusvastapuoli suorittanut riskiprofiiliaan koskevan arvioinnin
               kansainvälisesti sovittujen standardien tai muiden vaatimusten mukaisesti,
               arvioinnissa käytetyt menetelmät ja arvioinnin tulokset.
   2.    Sovellettaessa 1 kohdan       e alakohtaa    arvopaperimarkkinaviranomainen     arvioi
         erikseen seuraavat arvot:
         a)    arvopaperitransaktioiden (mukaan lukien asetuksen (EU) 2015/2365 mukaisten
               arvopapereilla toteutettavien rahoitustoimien) osalta avointen positioiden tai
               avointen sopimusten arvo;
         b)    sellaisten johdannaistransaktioiden osalta, joilla käydään kauppaa direktiivissä
               2014/65/EU tarkoitetuilla säännellyillä markkinoilla, avointen sopimusten tai
               liikevaihdon arvo;
         c)    OTC-johdannaistransaktioiden osalta bruttomääräinen ja nettomääräinen
               avoinna oleva nimellismäärä.
         Arvot on arvioitava valuutta- ja omaisuuseräluokkakohtaisesti.
FI                                             13                                               FI
 ---pagebreak---    3. Sovellettaessa        jotakin        6 artiklassa      tarkoitettua       indikaattoria
      arvopaperimarkkinaviranomainen arvioi tämän artiklan 1 kohdassa lueteltujen
      tekijöiden lisäksi myös seuraavat tekijät:
      a)    keskusvastapuolen omistusrakenne;
      b)    jos keskusvastapuoli kuuluu samaan konserniin kuin jokin toinen
            finanssimarkkinoiden rakenne, kuten toinen keskusvastapuoli tai
            arvopaperikeskus, sen konsernin yritysrakenne, johon keskusvastapuoli kuuluu;
      c)    tarjoaako keskusvastapuoli määrityspalveluja unioniin sijoittautuneille
            asiakkaille tai epäsuorille asiakkaille unionin ulkopuolelle sijoittautuneiden
            määritysosapuolten kautta;
      d)    palveltujen markkinoiden luonne, syvyys ja likviditeetti sekä riittäviä
            hintatietoja koskevien markkinaosallistujien saatavilla olevien tietojen määrä
            sekä kaikkia yleisesti hyväksyttyjä ja luotettavia hintatietolähteitä koskevien
            saatavilla olevien tietojen määrä;
      e)    julkaistaanko hintatarjoukset, kauppaa edeltävät osto- ja myyntitarjoukset sekä
            kaupankäynti-intressien syvyys;
      f)    julkaistaanko keskusvastapuolen palvelemilla markkinoilla ja niiden
            ulkopuolella toteutettujen liiketoimien kaupanteon jälkeinen hinta, määrä ja
            kellonaika.
                                         2 artikla
         Keskusvastapuolen kaatumisen tai toiminnan keskeyttämisen vaikutus
   1. Kun otetaan huomioon asetuksen (EU) N:o 648/2012 25 artiklan 2 a kohdan
      b alakohdassa säädetty peruste, arvopaperimarkkinaviranomaisen on arvioitava
      seuraavia tekijöitä:
      a)    keskusvastapuolen pääoma, mukaan lukien jakamaton voitto ja rahastot;
      b)    keskusvastapuolen hyväksymien ja hallussaan pitämien vakuuksien tyyppi ja
            määrä, sovellettavat aliarvostukset, vastaava aliarvostusmenetelmä, valuutat,
            jonka määräisiä vakuudet ovat, ja missä määrin unioniin sijoittautuneet yhteisöt
            tai sellaiseen konserniin kuuluvat yhteisöt, johon sovelletaan unionissa
            konsolidoitua valvontaa, vakuuksia antavat;
      c)    niiden vakuuksien enimmäismäärä, jotka keskusvastapuoli kerää yhtenä
            päivänä arvopaperimarkkinaviranomaisen arviointia edeltävien 365 päivän
            aikana;
      d)    niiden vakuuksien enimmäismäärä, jotka keskusvastapuoli kerää yhtenä
            päivänä arvopaperimarkkinaviranomaisen arviointia edeltävien 365 päivän
            aikana kultakin määritysosapuolelta, joka on unioniin sijoittautunut yhteisö tai
            sellaiseen konserniin kuuluva yhteisö, johon sovelletaan unionissa
            konsolidoitua valvontaa, kunkin omaisuuseräluokan tai kunkin erillisen
            maksukyvyttömyysrahaston osalta;
      e)    tarvittaessa keskusvastapuolen kunkin maksukyvyttömyysrahaston osalta
            niiden maksukyvyttömyysrahastoon suoritettavien maksujen enimmäismäärät,
            joita keskusvastapuoli edellyttää ja joita se pitää hallussaan, yhtenä päivänä
            arvopaperimarkkinaviranomaisen arviointia edeltävien 365 päivän aikana;
FI                                          14                                                FI
 ---pagebreak---       f)    tarvittaessa keskusvastapuolen kunkin maksukyvyttömyysrahaston osalta
            niiden maksukyvyttömyysrahastoon suoritettavien maksujen enimmäismäärät,
            joita keskusvastapuoli edellyttää ja joita se pitää hallussaan, yhtenä päivänä
            arvopaperimarkkinaviranomaisen arviointia edeltävien 365 päivän aikana
            kultakin määritysosapuolelta, joka on unioniin sijoittautunut yhteisö tai
            sellaiseen konserniin kuuluva yhteisö, johon sovelletaan unionissa
            konsolidoitua valvontaa;
      g)    suurin sellainen arvioitu maksuvelvoite yhtenä päivänä yhteensä ja kaikkien
            valuuttojen määräisenä, joka aiheutuisi yhden tai kahden suurimman
            määritysosapuolen (ja niiden tytäryritysten) maksukyvyttömyydestä
            äärimmäisissä mutta mahdollisissa markkinaolosuhteissa;
      h)    keskusvastapuolen saamien likvidien rahoitusvarojen kokonaismäärä kunkin
            unionin valuutan osalta ja eriteltynä varojen tyypin mukaan, mukaan lukien
            käteistalletukset, sidotut tai sitomattomat varat;
      i)    unioniin sijoittautuneiden yhteisöjen tai unionissa konsolidoidun valvonnan
            piiriin kuuluvaan konserniin kuuluvien yhteisöjen keskusvastapuolelle sitomien
            likvidien rahoitusvarojen kokonaismäärä.
   2. Sovellettaessa        jotakin          6 artiklassa      tarkoitettua      indikaattoria
      arvopaperimarkkinaviranomainen arvioi tämän artiklan 1 kohdassa lueteltujen
      tekijöiden lisäksi myös seuraavat tekijät:
      a)    unioniin sijoittautuneiden tai unionissa konsolidoidun valvonnan piiriin
            kuuluvaan konserniin kuuluvien likviditeetintarjoajien tunnistetiedot;
      b)    unionin saapuvien ja lähtevien valuuttamaksujen keskimääräinen ja suurin
            päivittäinen yhteisarvo;
      c)    missä määrin keskuspankin rahaa käytetään selvitykseen ja maksamiseen tai
            käytetäänkö muita yhteisöjä selvitykseen tai maksamiseen;
      d)    missä määrin keskusvastapuoli soveltaa               selvitys-/maksuprosessissaan
            esimerkiksi hajautetun tilikirjan teknologiaa;
      e)    keskusvastapuolen palautumissuunnitelma;
      f)    keskusvastapuoleen sovellettava kriisinratkaisujärjestelmä;
      g)    onko kyseistä keskusvastapuolta varten perustettu kriisinhallintaryhmä.
                                           3 artikla
                      Keskusvastapuolen määritysosapuolirakenne
   1. Kun otetaan huomioon asetuksen (EU) N:o 648/2012 25 artiklan 2 a kohdan
      c alakohdassa säädetty peruste, arvopaperimarkkinaviranomaisen on arvioitava
      seuraavia tekijöitä:
      a)    määritysosapuolet ja, jos tiedot ovat saatavilla, käyttävätkö ne unioniin
            sijoittautuneet asiakkaat tai epäsuorat asiakkaat, jotka ovat osa unionissa
            konsolidoidun valvonnan piiriin kuuluvaa konsernia, keskusvastapuolen
            määrityspalveluja, sekä niiden asiakkaiden ja epäsuorien asiakkaiden tiedot,
            jotka näitä palveluja käyttävät; ja
FI                                             15                                              FI
 ---pagebreak---           b)    tavat, joilla keskusvastapuolet antavat asiakkailleen mahdollisuuden päästä
                käyttämään       palvelujaan     (kuten     asiakkaille     tarjottavat      erilaiset
                määritysosapuolen asemaa ja suoraa palvelujen käyttömahdollisuutta koskevat
                vaihtoehdot), pääsyn myöntämistä, epäämistä tai lopettamista koskevat ehdot.
   2.     Sovellettaessa         jotakin       6 artiklassa       tarkoitettua          indikaattoria
          arvopaperimarkkinaviranomaisen on arvioitava tämän artiklan 1 kohdassa lueteltujen
          tekijöiden     lisäksi     myös    mahdollisia      oikeudellisia     vaatimuksia        tai
          vakavaraisuusvaatimuksia, joita keskusvastapuoli asettaa määritysosapuolille
          määrityspalvelujensa käytön ehdoksi.
                                             4 artikla
             Muiden keskusvastapuolten tarjoamat vaihtoehtoiset määrityspalvelut
   1.     Kun otetaan huomioon asetuksen (EU) N:o 648/2012 25 artiklan 2 a kohdan
          d alakohdassa säädetty peruste, arvopaperimarkkinaviranomaisen on arvioitava,
          voivatko unioniin sijoittautuneet määritysosapuolet ja asiakkaat käyttää joitakin tai
          kaikkia määrityspalveluja, joita keskusvastapuoli tarjoaa muiden keskusvastapuolten
          kautta, ja ovatko kyseiset keskusvastapuolet saaneet toimiluvan tai onko ne
          tunnustettu kyseisen asetuksen 14 ja 25 artiklan nojalla.
   2.     Sovellettaessa         jotakin       6 artiklassa       tarkoitettua          indikaattoria
          arvopaperimarkkinaviranomaisen on arvioitava tämän artiklan 1 kohdassa lueteltujen
          tekijöiden lisäksi myös, liittyvätkö keskusvastapuolen tarjoamat palvelut
          johdannaislajiin, johon sovelletaan asetuksen (EU) N:o 648/2012 4 artiklan mukaista
          määritysvelvollisuutta.
                                             5 artikla
   Keskusvastapuolen ja yleensä rahoitusjärjestelmän suhde, keskinäinen riippuvuus tai muu
                                          vuorovaikutus
   1.     Kun otetaan huomioon asetuksen (EU) N:o 648/2012 25 artiklan 2 a kohdan
          e alakohdassa säädetty peruste, arvopaperimarkkinaviranomaisen on arvioitava
          keskusvastapuolen ulkoistamien tehtävien palvelujen tai toimintojen laajuutta.
   2.     Sovellettaessa         jotakin       6 artiklassa       tarkoitettua          indikaattoria
          arvopaperimarkkinaviranomainen arvioi tämän artiklan 1 kohdassa lueteltujen
          tekijöiden lisäksi myös seuraavat tekijät:
          a)    mahdolliset vaikutukset, joita ulkoistettujen tehtävien, palvelujen tai
                toimintojen tarjoajan kyvyttömyydellä noudattaa ulkoistamisjärjestelyjen
                mukaisia velvoitteitaan olisi unionille tai yhdelle tai useammalle sen
                jäsenvaltiolle;
          b)    palveleeko keskusvastapuoli unioniin sijoittautuneita markkinapaikkoja;
          c)    onko keskusvastapuolella yhteentoimivuusjärjestelyjä tai vakuuksien
                ristiinkäyttöä      koskevia      sopimuksia       unioniin        sijoittautuneiden
                keskusvastapuolten kanssa tai yhteyksiä unionissa sijaitseviin muihin
                finanssimarkkinoiden       rakenteisiin,    kuten     arvopaperikeskuksiin         tai
                maksujärjestelmiin, tai osallistuvatko ne niihin.
FI                                               16                                                    FI
 ---pagebreak---                                                6 artikla
   Unioniin sijoittautuneiden määritysosapuolten ja asiakkaiden keskusvastapuoleen liittyvien
                                  vähimmäisvastuiden indikaattorit
   1.       Tämän asetuksen 1–5 artiklaa sovellettaessa indikaattorit ovat seuraavat:
            a)    arvopaperitransaktioita,    mukaan      lukien   arvopapereilla     toteutettavia
                  rahoitustoimia, tai unionin valuuttojen määräisiä pörssilistattuja johdannaisia,
                  jotka keskusvastapuoli on määrittänyt arviointia edeltävän vuoden aikana tai
                  jotka se aikoo määrittää arviointia seuraavan vuoden aikana, koskevien
                  avointen sopimusten enimmäismäärä on yli 1 000 miljardia euroa;
            b)    unionin valuuttojen määräisten OTC-johdannaistransaktioiden, jotka
                  keskusvastapuoli on määrittänyt arviointia edeltävän vuoden aikana tai jotka se
                  aikoo määrittää arviointia seuraavan vuoden aikana, avoinna oleva
                  nimellismäärä on yli 1 000 miljardia euroa;
            c)    keskusvastapuolen ylläpitämien sellaisten määritysosapuolten tilien, jotka ovat
                  unioniin sijoittautuneita yhteisöjä tai osa unionissa konsolidoidun valvonnan
                  piiriin kuuluvaa konsernia, keskimääräinen yhteenlaskettu vakuusvaatimus ja
                  maksukyvyttömyysrahastoon suoritettavat maksut, jotka keskusvastapuoli
                  laskee nettomääräisesti määritysosapuolen tilin tasolla, ovat arviointia
                  edeltävien kahden vuoden aikana yli 25 miljardia euroa;
            d)    unioniin sijoittautuneiden yhteisöjen tai unionissa konsolidoidun valvonnan
                  piiriin kuuluvan konsernin osan arvioitu suurin maksuvelvoite, joka aiheutuisi
                  vähintään kahden suurimman yksittäisen määritysosapuolen ja niiden
                  tytäryritysten maksukyvyttömyydestä äärimmäisissä mutta mahdollisissa
                  markkinaolosuhteissa, on yli 3 miljardia euroa.
            Sovellettaessa d alakohtaa maksuvelvoitteeseen kootaan yhteen kaikissa unionin
            valuutoissa olevat sitoumukset tarvittaessa euroiksi muunnettuina.
   2.       Arvopaperimarkkinaviranomainen voi määrittää 1–5 artiklassa säädettyjen
            perusteiden pohjalta, että kolmannen maan keskusvastapuoli on toisen tason
            keskusvastapuoli vain, jos vähintään yksi 1 kohdassa vahvistetuista indikaattoreista
            täyttyy.
                                               7 artikla
                                            Voimaantulo
   Tämä asetus tulee voimaan sitä päivää seuraavana päivänä, jona se julkaistaan Euroopan
   unionin virallisessa lehdessä.
FI                                                17                                                FI
 ---pagebreak---    Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 14.7.2020
                                          Komission puolesta
                                          Puheenjohtaja
                                          Ursula VON DER LEYEN
FI                                           18                                            FI